sumalatha 158 Views Amy Satterthwaite , Lea Tahuhu , New Zealand
New Zealand Women’s captain Amy Satterthwaite
వెల్లింగ్టన్‌: అమీ శాటర్త్‌వైట్‌. న్యూజిలాండ్‌ మహిళల క్రికెట్‌ జట్టు సారథి. లీ తహూహూ అదే జట్టులో సీనియర్‌ బౌలర్‌. మనసులు కలిశాయి. కట్టుబాట్లను విడనాడారు, అందర్నీ ఎదిరించారు. ప్రపంచంలోనే పెళ్లి చేసుకున్న తొలి మహిళల క్రికెట్‌ జంటగా చరిత్ర సృష్టించారు.  అయితే తాజాగా అమీ సత్తారట్‌వైట్ (33) గర్భం దాల్చింది. తాను గర్భవతిగా ఉన్నానని తనకు విశ్రాంతి కావాలని అమీ న్యూజిలాండ్ క్రికెట్ బోర్డుకు విన్నవించింది.  దీంతో న్యూజిలాండ్ క్రికెట్ బోర్డు అమీకి విశ్రాంతికి అనుమతి ఇవ్వడంతో పాటు కాంట్రాక్ట్‌ను రద్దు చేయకుండా పారితోషికం ఇస్తామని ఎన్‌జడ్‌సి అధ్యక్షుడు డేవిడ్ తెలిపాడు. ఈ సమయంలో న్యూజిలాండ్ క్రికెట్ సంఘం తనకు గొప్పగా సహాయ సహకారాలు అందిస్తుండడంతో ఆమె ధన్యవాదాలు తెలిపారు. ఈ సందర్భంగా ఆమె జట్టుకు గైడ్‌గా పని చేస్తానని వివరించింది. ఇప్పటి వరకు ఆమె 119 వన్డేలతో పాటు 99 టి20 మ్యాచ్ లు న్యూజిలాండ్ జట్టు తరఫున ఆడింది. 116 వన్డేలలో 114 వికెట్లు పడగొట్టి పాస్టెస్ట్ బౌలర్‌గా పేరు సంపాదించింది. 2021 జరిగే మహిళల క్రికెట్ వరల్డ్ కప్ వరకు జట్టులోకి వస్తానని ధీమా వ్యక్తం చేసింది.
తాజా బిజినెస్‌ వార్తల కోసం క్లిక్‌ చేయండి :https://www.vaartha.com/news/business/